**ZAPISNIK**

**s 52. sjednice Školskog odbora OŠ fra Pavla Vučkovića – Sinj**

**održane 20. listopada (utorak) 2020. godine u Školi,**

**s početkom u 13,00 sati.**

Utvrđuje se da je od mogućih sedam članova na današnju sjednicu pristupilo četvero članova i to: Ana Jagnjić Župić, Marija Malkić, Jasminka Munivrana i Ivica Žanko, dok Boro Galić, Boris Vučković i Toni Jagnjić nisu pristupili današnjoj sjednici uz opravdanje.

Na Sjednici su također prisutni Nikola Vučković–ravnatelj, Ana Babić –tajnica škole.

Zapisničar je tajnik Škole.

Temeljem čl. 48. Statuta OŠ fra Pavla Vučkovića utvrđeno je postojanje potrebite većine za održavanjem Sjednice ŠO te predsjednica izlaže dnevni red sjednice.

**DNEVNI RED:**

1. Verifikacija zapisnika s 51. sjednice Školskog odbora, (izvjestitelj: predsjednica ŠO)

2. Davanje prethodne suglasnosti za zasnivanje radnog odnosa do povratka odsutnog radnika za radno mjesto **učitelja talijanskog jezika** (izvjestitelj: ravnatelj)

3. Davanje prethodne suglasnosti za zasnivanje radnog odnosa do povratka odsutnog radnika za radno mjesto **učitelja hrvatskog jezika** (izvjestitelj: ravnatelj)

4. Davanje prethodne suglasnosti za zasnivanje radnog odnosa do povratka odsutnog radnika za radno mjesto **učitelja povijesti** (izvjestitelj: ravnatelj)

5. Davanje prethodne suglasnosti za provedbu postupka jednostavne nabave čija je procijenjena vrijednost jednaka ili veća od 70.000,00 kuna, a manja od 200.000,00 (500.000,00) kuna za izradu projektne dokumentacije za izgradnju nove Osnovne škole u Brnazama (izvjestitelj: ravnatelj)

6. Davanje prethodne suglasnosti za provedbu postupka jednostavne nabave čija je procijenjena vrijednost jednaka ili veća od 70.000,00 kuna, a manja od 200.000,00 (500.000,00) kuna za sanaciju sanitarnih čvorova u Osnovnoj školi fra Pavla Vučkovića (izvjestitelj: ravnatelj)

Ad1) Nakon što je pročitala Zapisnik s 51. sjednice ŠO, predsjednica je otvorila raspravu.

**Na Zapisnik nema primjedbi te je isti usvojen jednoglasno.**

Ad2) Ravnatelj pojašnjava da je učiteljica na radnom mjestu učitelja hrvatskog i talijanskog jezika na korištenju roditeljskog dopusta, te je predlaže odboru da njen 31 sat hrvatskog jezika preuzme učiteljica hrvatskog jezika Antonija Mršić zaposlena na neodređeno nepuno radno vrijeme, s obzirom da je zaposlenica već u sustavu, a nedostaje joj sati do pune satnice. Ravnatelj podnosi zahtjev za davanjem prethodne suglasnosti o zasnivanju radnog odnosa.

Školski odbor jednoglasno donosi

**ODLUKU**

**Daje se prethodna suglasnost Školskog odbora ravnatelju Škole za zasnivanje radnog odnosa za**

* Učitelja hrvatskog jezika na određeno nepuno radno vrijeme (31 sat) za Antoniju Mršić, mag.eduk.kroatologije

Ad3) Ravnatelj pojašnjava da je učiteljica na radnom mjestu učitelja hrvatskog i talijanskog jezika Jagoda Banjac na korištenju roditeljskog dopusta, te predlaže odboru da njenih 9 sati talijanskog jezika preuzme učiteljica talijanskog jezika Tihana Škorić Prnjak zaposlena na neodređeno nepuno radno vrijeme, s obzirom da je zaposlenica već u sustavu, a nedostaje joj sati do pune satnice. Ravnatelj podnosi zahtjev za davanjem prethodne suglasnosti o zasnivanju radnog odnosa.

Školski odbor jednoglasno donosi

**ODLUKU**

**Daje se prethodna suglasnost Školskog odbora ravnatelju Škole za zasnivanje radnog odnosa za**

* Učitelja talijanskog jezika na određeno nepuno radno vrijeme (9 sati) za Tihanu Škorić Prnjak, prof.talij. jezika i knjiž, i prof. povijesti

Ad4) Ravnatelj pojašnjava da je učiteljica na radnom mjestu učitelja povijesti Neda Pavić na dugotrajnom bolovanju, te je predlaže odboru da njena 4 sata povijesti preuzme učitelj povijesti Frane Mandac zaposlen na neodređeno nepuno radno vrijeme, s obzirom da je zaposlenik već u sustavu, a nedostaje mu sati do pune satnice. Ravnatelj podnosi zahtjev za davanjem prethodne suglasnosti o zasnivanju radnog odnosa.

Školski odbor jednoglasno donosi

**ODLUKU**

**Daje se prethodna suglasnost Školskog odbora ravnatelju Škole za zasnivanje radnog odnosa za**

* Učitelja povijesti jezika na određeno nepuno radno vrijeme (4 sata) za Franu Mandaca, mag.povijesti

Ad5) Ravnatelj upoznaje školski odbor s namjerom izgradnje Područne škole u Brnazama od 1. do 8. razreda. Detaljno objašnjava zbog čega se ide u izgradnju nove, a ne nadogradnju već postojeće škole. Pojašnjava kako smo Odlukom Županijske skupštine SDŽ od 29. srpnja 2020. godine dobili sredstva za nadogradnju Područne škole u Brnazama, ali je nakon niza razgovora, konzultacija i analiza sa Županijom konačno odlučeno da se ide u izgradnju nove Područne škole u Brnazama. Zbog svega navedenog, zatražili smo od Županije da nam isprave namjenu odobrenih sredstava kuna i prenamjene ih za izradu projektne dokumentacije za novu Područnu školu u Brnazama. Ravnatelj podnosi zahtjev za davanjem prethodne suglasnosti za izradu projektne dokumentacije Područne škole u Brnazama.

Školski odbor jednoglasno donosi

**ODLUKU**

**Daje se prethodna suglasnost Školskog odbora ravnatelju Škole za izradu projektne dokumentacije za izgradnju Područne škole u Brnazama.**

Ad6) Ravnatelj detaljno objašnjava da se planira raditi sanacija sanitarnih čvorova na prvom i drugom katu škole. Pojašnjava kako su muški wc-i u jako lošem stanju te da se planira raditi kompletna sanacija, koja bi uključivala rušenje i postavljanje nove izolacije, keramike i sanitarija, za što već imamo odobrena sredstva. Ravnatelj podnosi zahtjev za davanjem prethodne suglasnosti za provedbu postupka za sanaciju sanitarnih čvorova u Osnovnoj školi fra Pavla Vučkovića.

Školski obor jednoglasno donosi

**ODLUKU**

**Daje se prethodna suglasnost Školskog odbora ravnatelju Škole provedbu postupka sanacije sanitarnih čovorova u Osnovnoj školi fra Pavla Vučkovića.**

Sjednica zaključena u 13,30 sati.

Klasa: 003-06/20-01/09

Urbroj: 2175-13-08-20-2

Sinj, 20. listopada 2020. godine

Zapisničarka: Predsjednica:

Ana Babić, mag. iur. Ana Jagnjić-Župić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_